**Nu ne-a părăsit**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plângeau florile-n grădină

Că Iisus le-a părăsit

Răsfoindu-le,-n surdină

Vântul, rău le-a dojenit :

"A venit bătrâna toamnă

Din cotlonu-i plumbuit

Cerul, lacrima își toarnă

Nu Iisus v-a părăsit ! "

Tot așa-şi plângea amarul

Un creștin, pe drum în sus

Și vărsa lacrimi cu carul

Că l-a părăsit Iisus

Pe o geană de lumină

Înger blând i s-a ivit

Și ținându-l el de mână

Cu dragoste i-a șoptit :

"Iisus nu te-a părăsit

Caută adânc, în tine

Și atunci când l-ai găsit

Nu-l mai răstigni, creștine".